turjo4nis/wikipedia-bn-dump-20250701 huggingface dataset:
জামালখান কুসুম কুমারী সিটি কর্পোরেশন বালিকা উচ্চ বিদ্যালয়

জামালখান কুসুম কুমারী সিটি কর্পোরেশন বালিকা উচ্চ বিদ্যালয় বাংলাদেশের চট্টগ্রামের জামালখান ওয়ার্ডের রহমতগঞ্জে অবস্থিত একটি মাধ্যমিক বিদ্যালয়। বিদ্যালয়টি প্রতিষ্ঠিত হয়েছিলো ১৯৬৬ খ্রিষ্টাব্দে।

ইতিহাস 
১৯৬৬ খ্রিষ্টাব্দে নারী শিক্ষা বিস্তার ঘটাতে শিক্ষানুরাগী কুসুম কুমারী সেন বিদ্যালয়টি প্রতিষ্ঠা করেন। কুসুম কুমারী সেন ছিলেন চট্টগ্রামের বিখ্যাত জে এম সেন পরিবারের সদস্য। এই বিদ্যালয়ের পদযাত্রা প্রথম দিকে প্রাথমিক বিদ্যালয় হিসেবে শুরু হলেও পরবর্তীকালে পরিসর বাড়তে থাকে। ১৯৬৯ খ্রিষ্টাব্দে বিদ্যালয়টি পূর্ণাঙ্গ মাধ্যমিক বিদ্যালয়ে রূপান্তরিত হয়।

শিক্ষা কার্যক্রম 
বিদ্যালয়টিতে শুধুমাত্র মেয়েদের অধ্যয়নের সুযোগ থাকে। বর্তমানে এ বিদ্যালয়ে তৃতীয় থেকে দশম শ্রেণি পর্যন্ত শিক্ষাদান করা হয়। বিদ্যালয়টি একটি শিফটে পরিচালিত হয়।

ইউনিফর্ম 
 নীল কামিজ , কামিজের উপর সাদা ক্রস বেল্ট , কোমরে সাদা বেল্ট , সাদা অ্যাপ্রোন  এবং সাদা কেডস্

ফলাফল 
বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হারের তালিকাঃ

ল্যাবরেটরি 
বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়।

গ্রন্থাগার 
বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে।

খেলাধুলা ও বিভিন্ন সাংস্কৃতিক কর্মকাণ্ড 
শিক্ষার্থীদের খেলাধুলার জন্য মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা আয়োজনে ব্যবহৃত হয়। বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান শিক্ষার্থী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর।

সহশিক্ষা কার্যক্রম  
এ বিদ্যালয়ে খেলাধুলা, সাংস্কৃতিক ও অন্যান্য সহশিক্ষা কার্যক্রম সাফল্যের সাথে পরিচালিত হয়।

ক্লাব কথন 
 ইংরেজি ক্লাব
 কম্পিউটার ক্লাব 
 বিজ্ঞান ক্লাব
 বিতর্ক ক্লাব
 সংগীত ও নাট্য ক্লাব

অন্যান্য কার্যক্রম 
 বিশ্বসাহিত্য কেন্দ্র কর্তৃক পরিচালিত বইপড়া কর্মসূচি
 গার্লস্ গাইড
 স্কাউট
 রেড ক্রিসেন্ট

আরো দেখুন 
 জে এম সেন স্কুল এন্ড কলেজ
 চট্টগ্রাম জেলার শিক্ষা প্রতিষ্ঠানের তালিকা

তথ্যসূত্র  

চট্টগ্রাম সিটি কর্পোরেশন কর্তৃক পরিচালিত শিক্ষাপ্রতিষ্ঠান
১৯৬৬-এ প্রতিষ্ঠিত শিক্ষাপ্রতিষ্ঠান
চট্টগ্রামের বিদ্যালয়
১৯৬৬-এ পূর্ব পাকিস্তানে প্রতিষ্ঠিত
জাতীয় পেনশন কর্তৃপক্ষ

জাতীয় পেনশন কর্তৃপক্ষ অর্থ মন্ত্রণালয়ের অধীনস্থ একটি সরকারি প্রতিষ্ঠান। দেশের সর্বস্তরের জনগণকে পেনশন কাঠামোর অন্তর্ভুক্তির লক্ষ্যে এ প্রতিষ্ঠানটি গঠন করে সরকার।

ইতিহাস 
২৪ জানুয়ারি, ২০২৩ সালে সর্বজনীন পেনশন ব্যবস্থাপনা বিল-২০২৩ পাশ হলে তার যথাযথ মূল্যায়ন ও পরিবীক্ষনের গুরুত্ব বাড়ে। যার জন্য ৩১ জানুয়ারি, ২০২৩ সালে সর্বজনীন পেনশন ব্যবস্থাপনা আইন, ২০২৩ নামে আইন জারি করে জাতীয় সংসদ। এই আইন মতে এবং জাতীয় পেনশন কর্তৃপক্ষ আইন, ২০২২ এর অধীনে ১২ ফেব্রুয়ারি, ২০২৩ সালে জাতীয় পেনশন কর্তৃপক্ষ প্রতিষ্ঠা করা হয়।

গঠন  
পেনশন ব্যবস্থাপনার কার্যক্রম পরিচালনার জন্য ১৬ সদস্যের একটি পরিচালনা পর্ষদ গঠন করা হয়। তাঁরা হলেন:
 তথ্য ওয়েবসাইট: ইউপেনশন ইনফো
 চেয়ারম্যান: অর্থমন্ত্রী
 সদস্য: গভর্নর, বাংলাদেশ ব্যাংক
 সদস্য: সচিব, আর্থিক প্রতিষ্ঠান বিভাগ
 সদস্য: সচিব, অর্থ বিভাগ
 সদস্য: চেয়ারম্যান, জাতীয় রাজস্ব বোর্ড
 সদস্য: সচিব, সমাজকল্যাণ মন্ত্রণালয়
 সদস্য: সচিব, মহিলা ও শিশু বিষয়ক মন্ত্রণালয়
 সদস্য: সচিব, প্রবাসী কল্যাণ ও বৈদেশিক কর্মসংস্থান মন্ত্রণালয়
 সদস্য: সচিব, শ্রম ও কর্মসংস্থান মন্ত্রণালয়
 সদস্য: সচিব, ডাক ও টেলিযোগাযোগ বিভাগ
 সদস্য: সচিব, প্রধানমন্ত্রীর কার্যালয়
 সদস্য: সচিব, বাংলাদেশ সিকিউরিটিজ অ্যান্ড এক্সচেঞ্জ কমিশন
 সদস্য: সভাপতি, ফেডারেশন অব বাংলাদেশ চেম্বার অব কমার্স অ্যান্ড ইন্ডাস্ট্রি
 সদস্য: সভাপতি, বাংলাদেশ এমপ্লয়ার্স ফেডারেশন
 সদস্য: সভাপতি, বাংলাদেশ উইমেন চেম্বার অফ কমার্স অ্যান্ড ইন্ডাস্ট্রি
 সদস্য সচিব: চেয়ারম্যান, জাতীয় পেনশন কর্তৃপক্ষ

আরো দেখুন 
 অর্থ মন্ত্রণালয় (বাংলাদেশ)
 অর্থ বিভাগ

তথ্যসূত্র  

বাংলাদেশের সরকারি সংস্থা
ঢাকা ভিত্তিক সংগঠন
২০২৩-এ বাংলাদেশে প্রতিষ্ঠিত
২০২৩-এ প্রতিষ্ঠিত সরকারি সংস্থা
শঙ্করাচার্য (উপাধি)

শঙ্করাচার্য (, "শঙ্কর-আচার্য") হল একটি ধর্মীয় উপাধি যা হিন্দুধর্মের অদ্বৈত বেদান্ত ঐতিহ্যে মঠের প্রধানদের জন্য ব্যবহৃত হয়। শিরোনামটি আদি শঙ্কর থেকে এসেছে; তাঁর পূর্ববর্তী শিক্ষকদের ধারাবাহিক ধারার শিক্ষকরা শঙ্করাচার্য নামে পরিচিত।

ঐতিহ্য প্রতিষ্ঠা
১৬ শতকে বিকশিত ঐতিহ্য অনুসারে, আদি শঙ্কর ভারতের উত্তর, দক্ষিণ, পূর্ব এবং পশ্চিমে মঠ বা পীঠম নামে পরিচিত চারটি মঠ স্থাপন করেছিলেন, যাকে শঙ্করাচার্য নামে পরিচিত মানুষদের দ্বারা রাখা হয়েছিল। তারা শিক্ষকের ভূমিকা গ্রহণ করবে এবং আধ্যাত্মিক প্রকৃতির আন্তরিক প্রশ্নগুলির সাথে যে কেউ পরামর্শ নিতে পারে। দক্ষিণ ভারতের আরেকটি মঠ কাঞ্চি কামকোটি পীঠও আদি শঙ্কর থেকে প্রতিষ্ঠা ও ঐতিহ্যের উৎস, তবে এর প্রধানদেরকে "শঙ্করাচার্য" এর পরিবর্তে "আচার্য" বা "জগদ্গুরু" বলা হয়।

তাৎপর্য 
পুরী, জোশীমঠ, দ্বারকা এবং শৃঙ্গেরী— দেশের চার প্রান্তে চারটি মঠ। তাঁদের প্রধান পরিচালকের নাম শঙ্করাচার্য। চার বেদের অগাধ জ্ঞান শঙ্করাচার্যদের। বেদ, উপনিষদের ব্যাখ্যায় তাঁদের জুড়ি মেলা ভার। হিন্দু দর্শনের অন্যতম শাখা অদ্বিতীয় বেদান্তের বিকাশ, ব্যাপ্তিতে তাঁদের অবদান রয়েছে।

তথ্যসূত্র

আরও পড়ুন
 Mukhyananda, Swami (2006) Sri Shankaracharya: life and philosophy: An elucidative and reconciliatory interpretation, 4th ed.; ; Kolkata; Advaita Ashrama
 Esoteric Buddhism by A.P. Sinnett, pp 81

বহিঃসংযোগ
 
 Advaita-Vedanta.org "Dasanami Sampradaya - The Monastic Tradition", an account of the four amnaya mathas, and the "Dashanamī parampāra"
 "History of Jagadguru Sri Adi Shankara Bhagavatpada", "Biography of Jagadguru Sri Adi Shankaracharya"

হিন্দুধর্মের উপাধি ও পেশা
জগদ্গুরু

জগদ্গুরু, আক্ষরিক অর্থে "মহাবিশ্বের গুরু", সনাতন ধর্মে ব্যবহৃত উপাধি। ঐতিহ্যগতভাবে, এটি বেদান্ত দর্শনের আচার্যদের জন্য দেওয়া হয়েছে বা ব্যবহার করা হয়েছে যারা প্রস্থানত্রয়ী - ব্রহ্মসূত্র, ভগবদ্গীতা এবং প্রধান উপনিষদের সংস্কৃত ভাষ্য রচনা করেছেন। ঐতিহাসিকভাবে, জগদ্গুরুগণ একটি বংশ (পরম্পরা) প্রতিষ্ঠা করেছেন, ধর্ম প্রচারের জন্য প্রতিষ্ঠান প্রতিষ্ঠা করেছেন, যারা সংস্কৃত অধ্যয়নের কেন্দ্র বারাণসীতে অবস্থিত।

উৎস ও ইতিহাস
জগদ্গুরু সংস্কৃত উৎপত্তির যেখানে জগৎ অর্থ 'সমগ্র জগৎ' এবং গুরু মানে 'আধ্যাত্মিক গুরু'। ক্লাসিক ও শাস্ত্রে, শব্দটি বেশ কয়েকটি দেবের জন্য ব্যবহৃত হয়েছে। মহাভারতে, অর্জুন ভগবান কৃষ্ণকে 'সমগ্র বিশ্বের পরম গুরু' বলে সম্বোধন করেছেন। আদি শঙ্করাচার্য তাঁর শ্রীকৃষ্ণ-অস্তকমে ভগবান কৃষ্ণের জন্য জগদ্গুরু উপাধি ব্যবহার করেছেন। সংস্কৃত কবি কালিদাস তাঁর কুমারসম্ভবম্‌ শিরোনামের মহাকাব্যে দেবতা শিবের জন্য উপাধিটি ব্যবহার করেছেন। রামচরিতমানসে, কবি-সন্ত তুলসীদাস  ভগবান রামের জন্য উপাধিটি ব্যবহার করেছেন। ভক্তিসিদ্ধান্ত সরস্বতী প্রভুপাদ তাঁর গুরু পরম্পরা গানে চৈতন্য মহাপ্রভুর জন্য উপাধিটি ব্যবহার করেছেন। অভয়চরণারবিন্দ ভক্তিবেদান্ত স্বামী প্রভুপাদ তাঁর রচনা মার্কিন ভাগবত-ধর্ম-এ ভগবান কৃষ্ণের জন্য উপাধিটি ব্যবহার করেছেন।

ঐতিহ্যবাহী জগদ্গুরু
হিন্দুধর্মে, তিন মহান আচার্য — আদি শঙ্কর, মধ্বাচার্য ও রামানুজ একত্রে "আচার্যত্রয়" বা "ত্রিচার্য" নামে পরিচিত। এই তিন আচার্যকে আধ্যাত্মিক ভারতের বৈদান্তিক ঐতিহ্যের স্তম্ভ বলে মনে করা হয়।

পদবী হিসেবে জগদ্গুরু
ঐতিহ্যগতভাবে জগদ্গুরু উপাধিটি আদি শঙ্করাচার্য, রামানুজাচার্য, মধ্বাচার্য, নিম্বারকাচার্য ও বল্লভাচার্যের মতো ঐতিহ্যবাহী জগদ্গুরুদের দ্বারা প্রতিষ্ঠিত মঠের সকল পীতাধিপাঠীদের দ্বারা ব্যবহৃত হয়।

বিশেষ গুরুর জ্ঞান ও মূল্যের জন্য বারাণসীর কাশী বিদ্বত পরিষদ দ্বারা জগদ্গুরুকে উপাধি হিসেবেও সম্মানিত করা হয়। রামানন্দী সম্প্রদায়ের প্রতিষ্ঠাতা রামানন্দের বংশে "জগদ্গুরু রামানন্দাচার্য" উপাধিটি ব্যবহৃত হয়।

আরও দেখুন
 বিশ্বগুরু

তথ্যসূত্র

উৎস

বহিঃসংযোগ
 Jagadguru Rambhadracharya Handicapped University
 Jagadguru Sri Shivarathreeshwara Academy of Higher Education and Research
 Spiritual master of the whole world
 Jagatguru Das Brahmacari

হিন্দুধর্মের উপাধি ও পেশা
হিন্দু দার্শনিক ধারণা
সংস্কৃত শব্দ ও বাক্যাংশ
কাদিয়ানি ফিৎনা আওর মিল্লাতে ইসলামিয়া কা মাওকিফ

কাদিয়ানি ফিৎনা আওর মিল্লাতে ইসলামিয়া কা মাওকিফ () পাকিস্তানি ইসলামি পণ্ডিত তাকি উসমানি ও সামিউল হকের যৌথভাবে রচিত একটি গ্রন্থ, যাতে কাদিয়ানী বা আহমদিয়াদের কাফের হওয়ার ব্যাপারে মুসলিমদের অবস্থান বিস্তারিতভাবে বর্ণনা করা হয়েছে। ১৯৭৪ সালের খতমে নবুয়ত আন্দোলনের সময় পাকিস্তানের জাতীয় পরিষদে কাদিয়ানীদের অমুসলিম সংখ্যালঘু হিসেবে ঘোষণা করার দাবি ওঠে। এই দাবির পক্ষে সংসদের ৩৮ জন সদস্য একটি প্রস্তাব পেশ করেন। জাতীয় পরিষদ এই ইস্যুতে বিচারিক ক্ষমতা দিয়ে একটি তদন্ত কমিটি গঠন করে। তদন্ত কমিটি উভয় পক্ষ থেকে যুক্তি প্রমাণ আহ্বান করে। এই উপলক্ষ্যে রেজুলেশন পেশকারী সদস্যরা এটাকে উপযুক্ত মনে করেন যে, মির্জা গোলাম আহমদ ও তার অনুসারীদের সম্পর্কে মুসলিম উম্মাহর অবস্থান এক। এটি জাতীয় পরিষদে একটি লিখিত বিবৃতি আকারে উপস্থাপন করা উচিত। এই বক্তব্য লেখার জন্য তাকি উসমানি ও সামিউল হককে বেছে নেওয়া হয়। তাকি উসমানি ধর্মীয় দৃষ্টিকোণ থেকে এবং সামিউল হক রাজনৈতিক দৃষ্টিকোণ থেকে কাদিয়ানীদের খণ্ডন করেন। কাদিয়ানীদের খন্ডন করে অনেক বই লেখা হয়েছে, কিন্তু যেহেতু এই বইটি জাতীয় পরিষদে মুসলমানদের অবস্থান ব্যাখ্যা করার জন্য লেখা হয়েছে, তাই এটি প্রাথমিক সূত্রের আলোকে সংক্ষিপ্ততা ও ব্যাপকতার সাথে সমস্যার সকল দিক ব্যাখ্যা করেছে। আহমদিয়াদের লাহোরি জামাত সম্পর্কে অনেকের মনে সন্দেহ আছে যে, তারা যেহেতু মির্জা গোলাম আহমদকে নবী হিসেবে মানতে অস্বীকার করে, তাহলে কীভাবে তারা ইসলামের বৃত্ত থেকে বাদ যাবে? তাই এ গ্রন্থে মির্জা গোলাম আহমদের অবস্থানকে তার কিতাবের আলোকে এমনভাবে ব্যাখ্যা করা হয়েছে যাতে কোনো প্রকার সন্দেহের অবকাশ থাকে না। মুফতি মাহমুদ জাতীয় পরিষদে এই বইটি পাঠ করেন। অবশেষে ১৯৭৪ সালের ৭ সেপ্টেম্বর জাতীয় পরিষদ সর্বসম্মতিক্রমে মির্জা কাদিয়ানির অনুসারীদের উভয় দলকেই অমুসলিম সংখ্যালঘু হিসেবে ঘোষণা করে। এই বইটি একটি ঐতিহাসিক দলিল। সংক্ষিপ্ততা এবং ব্যাপকতার সাথে আহমদিয়া মতবাদের বাস্তবতা বোঝার জন্য খুবই উপযোগী বিবেচিত হয়।

আরও দেখুন 
 তাকি উসমানির গ্রন্থপঞ্জি

তথ্যসূত্র 

দেওবন্দি সাহিত্য
তাকি উসমানির বই
ইসলাম বিষয়ক বই
সুন্নি সাহিত্য
উর্দু ভাষার বই
কদম মোবারক সিটি কর্পোরেশন উচ্চ বিদ্যালয়

কদম মোবারক সিটি কর্পোরেশন উচ্চ বিদ্যালয় হচ্ছে বাংলাদেশের চট্টগ্রাম জেলার চট্টগ্রাম সিটি কর্পোরেশন এলাকায় অবস্থিত একটি মাধ্যমিক বিদ্যালয়। বিদ্যালয়টি প্রতিষ্ঠিত হয়েছিলো ১৯২৩ সালে।

ইতিহাস 
এই বিদ্যালয়ের নাম বিশিষ্ট বিদ্যোৎসাহী ও শিক্ষানুরাগী হিসেবে পরিচিত কদম মোবারকের নামানুসারে রাখা হয়। ১৯২৩ সালে এই বিদ্যালয়ের পদযাত্রা প্রথম দিকে মিডল প্রাইমারি স্কুল হিসেবে শুরু হলেও পরবর্তীকালে পরিসর বাড়তে থাকে। ১৯৬৬ সালে প্রাথমিক স্তর আলাদা হয়ে গেলে ১৯৭১ সালে বিদ্যালয়টি পূর্ণাঙ্গ মাধ্যমিক বিদ্যালয়ে রূপান্তরিত হয়।

শিক্ষা কার্যক্রম 
বিদ্যালয়টিতে শুধুমাত্র ছেলেদের অধ্যয়নের সুযোগ থাকে। বর্তমানে এ বিদ্যালয়ে ষষ্ঠ থেকে দশম শ্রেণি পর্যন্ত শিক্ষাদান করা হয়। বিদ্যালয়টি একটি শিফটে পরিচালিত হয়।

ইউনিফর্ম 
 ছেলেদের সাদা শার্ট , কালো প্যান্ট , কালো কেডস্  এবং কালো বেল্ট

ফলাফল 
বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হারের তালিকাঃ

ল্যাবরেটরি 
বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়।

গ্রন্থাগার 
বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে।

খেলাধুলা ও বিভিন্ন সাংস্কৃতিক কর্মকাণ্ড 
শিক্ষার্থীদের খেলাধুলার জন্য মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা আয়োজনে ব্যবহৃত হয়। বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান শিক্ষার্থী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর।

সহশিক্ষা কার্যক্রম 
এ বিদ্যালয়ে খেলাধুলা, সাংস্কৃতিক ও অন্যান্য সহশিক্ষা কার্যক্রম সাফল্যের সাথে পরিচালিত হয়।

ক্লাব কথন 
 ইংরেজি ক্লাব
 কম্পিউটার ক্লাব
 বিজ্ঞান ক্লাব
 বিতর্ক ক্লাব
 সংগীত ও নাট্য ক্লাব

অন্যান্য কার্যক্রম 
 বিশ্বসাহিত্য কেন্দ্র কর্তৃক পরিচালিত বইপড়া কর্মসূচি
 বিএনসিসি
 স্কাউট
 রেড ক্রিসেন্ট

আরো দেখুন 
 চট্টগ্রাম সিটি কর্পোরেশন
 চট্টগ্রাম জেলা
 চট্টগ্রাম জেলার শিক্ষা প্রতিষ্ঠানের তালিকা

তথ্যসূত্র 

বাংলাদেশের স্থানীয় সরকার কর্তৃক পরিচালিত শিক্ষা প্রতিষ্ঠান
চট্টগ্রাম সিটি কর্পোরেশন কর্তৃক পরিচালিত শিক্ষাপ্রতিষ্ঠান
১৯৬৬-এ প্রতিষ্ঠিত শিক্ষাপ্রতিষ্ঠান
চট্টগ্রামের বিদ্যালয়
মথুরা জংশন রেলওয়ে স্টেশন

মথুরা জংশন রেলওয়ে স্টেশন দিল্লি-মুম্বাই এবং দিল্লি-চেন্নাই লাইনের আগ্রা-দিল্লি চর্ডের একটি গুরুত্বপূর্ণ স্টেশন। এটি ভারতের উত্তর প্রদেশ রাজ্যের মথুরা জেলায় অবস্থিত। এটি উত্তর-মধ্য রেলওয়ের অন্যতম গুরুত্বপূর্ণ স্টেশন। এটি মথুরা এবং বৃন্দাবন পরিবেশন করে। প্রিমিয়াম ট্রেন সাধারণত এই স্টেশন এড়িয়ে যায়।

ওভারভিউ 
মথুরা হল শ্রীকৃষ্ণের জন্মস্থান। ১১ বছর বয়সে বৃন্দাবনে তার শৈশব কেটেছে মথুরা থেকে কিমি দূরে। অতএব, উভয়ই হিন্দুদের প্রধান তীর্থস্থান। ইন্ডিয়ান অয়েল কর্পোরেশনের মথুরা শোধনাগার যা ভারতের বৃহত্তম তেল শোধনাগারগুলির মধ্যে একটি মথুরায় অবস্থিত।

ইতিহাস 
 -দীর্ঘ হাট রোড-মথুরা ক্যান্ট লাইনটি ১৮৭৫ সালে বোম্বে, বরোদা এবং মধ্য ভারত রেলওয়ে দ্বারা খোলা হয়েছিল। এটি ১৯৫২ সালে উত্তর পূর্ব রেলওয়েতে স্থানান্তরিত হয়। মথুরা-কাসগঞ্জ লাইনটি  থেকে রূপান্তরিত হয়েছিল

 -লং মিটার-গেজ মথুরা-  শাখা লাইন ১৮৮৯ সালে বোম্বে, বরোদা এবং মধ্য ভারতীয় রেলওয়ে দ্বারা খোলা হয়েছিল।

স্টেশন 
মথুরা জংশনে 10টি প্ল্যাটফর্ম রয়েছে। দক্ষিণগামী এবং পশ্চিমগামী ট্রেনের জন্য একটি জংশন রয়েছে। এটি ভারতের সমস্ত বড় শহরের সাথে সংযোগ রয়েছে। এই রেলওয়ে জংশন স্টেশন থেকে সাতটি রুট/লাইন রয়েছে। প্ল্যাটফর্ম 9  মিটার-গেজ ট্রেনের জন্য উত্সর্গীকৃত। কোয়ালিটি কাউন্সিল অফ ইন্ডিয়া (QCI) দ্বারা প্রকাশিত 2018 সালের রিপোর্ট অনুসারে, 75টি প্রধান স্টেশনগুলির মধ্যে স্টেশনটিকে সবচেয়ে কম পরিচ্ছন্ন স্টেশন হিসাবে ঘোষণা করা হয়েছে।

বিদ্যুতায়ন 
ফরিদাবাদ-মথুরা-আগ্রা অংশটি 1982-85 সালে বিদ্যুতায়িত হয়েছিল। মথুরা-ভরতপুর-গঙ্গাপুর সিটি লাইন 1985-86 সালে বিদ্যুতায়িত হয়েছিল।

সুযোগ-সুবিধা 
মথুরা জংশন রেলওয়ে স্টেশনে একটি পর্যটন তথ্য কেন্দ্র, টেলিফোন বুথ, কম্পিউটারাইজড রিজার্ভেশন সেন্টার, ওয়েটিং রুম, নিরামিষ এবং আমিষ খাবার কক্ষ এবং একটি বইয়ের স্টল রয়েছে। ভারতীয় রেলওয়ে, তার স্টেশন পুনঃউন্নয়ন উদ্যোগের অংশ হিসাবে, মথুরার রেলওয়ে স্টেশনটি সফলভাবে সংস্কার করেছে যা রেলওয়ে দ্বারা শহরে আসা যাত্রীদের জন্য আরও সুবিধাজনক করে তুলেছে। স্টেশনটিতে নতুন প্রবেশ ও প্রস্থান গেট রয়েছে এবং যাত্রীদের জন্য প্রথম শ্রেণীর ওয়েটিং রুমটি নতুন বেঞ্চ সরবরাহ করে সংস্কার করা হয়েছে। স্টেশনের সার্কুলেটিং এরিয়া পরিবর্তন করা হয়েছে।

যাত্রী 
মথুরা জংশন ভারতীয় রেলওয়ের শীর্ষ শতাধিক বুকিং স্টেশনগুলির মধ্যে একটি। জংশনটি গুরুত্বপূর্ণ কারণ এখান থেকে দিল্লি থেকে আসা ট্রেনের রুটগুলি মুম্বাই এবং দক্ষিণ ভারতীয় শহর হায়দ্রাবাদ, ব্যাঙ্গালোর এবং চেন্নাইয়ের দিকে বিভক্ত।

গ্যালারি

আরও দেখুন 

 মথুরা ক্যান্ট রেলওয়ে স্টেশন
 আগ্রা ক্যান্টনমেন্ট রেলওয়ে স্টেশন
 হযরত নিজামউদ্দিন রেলওয়ে স্টেশন
 নয়াদিল্লি রেলওয়ে স্টেশন

তথ্যসূত্র

বহিঃসংযোগ 

 মথুরা জংশন রেলওয়ে স্টেশনের মধ্য দিয়ে ট্রেন যাচ্ছে 
 মথুরা জংশনে ট্রেন
  ভ্রমণ নির্দেশিকা
 উইকিভ্রমণ থেকে  

১৯০৪-এ ভারতে প্রতিষ্ঠিত
উত্তরপ্রদেশের জংশন রেলওয়ে স্টেশন
পশ্চিম সাইবেরীয় হিমবাহী হ্রদ

পশ্চিম সাইবেরীয় হিমবাহী হ্রদ একটি পেরিগ্লাসিয়াল হ্রদ ছিল, যখন প্রায় ৮০,০০ বছর আগে ওয়েইচসেলীয় হিমবাহের সময় বারেন্টস–কারা হিমচাদর দ্বারা ওব ও ইয়েনিসেই নদীর আর্কটিক মহাসাগর পর্যন্ত প্রবাহ অবরুদ্ধ হয়ে পরেছিল। এটি ওয়েস্ট সাইবেরিয়ান লেক () বা মানসিসকো হ্রদ () নামেও পরিচিত। হ্রদটি পশ্চিম সাইবেরীয় সমভূমিতে অবস্থিত ছিল এবং এর সর্বোচ্চ পর্যায়ে পৃষ্ঠের ক্ষেত্রফল ৭,৫০,০০০ বর্গ কিমি-এর বেশি ছিল, যা বর্তমান ক্যাস্পিয়ান সাগরের দ্বিগুণেরও বেশি।

এটি তাত্ত্বিক যে যদিও আর্কটিক মহাসাগর অববাহিকায় (যেমন ওব ও ইয়েনিসেই নদী দ্বারা) নিষ্কাশন বাঁধা প্রাপ্ত হলেও, হ্রদটি শেষ পর্যন্ত একটি বৃত্তাকার প্রবাহ পথ দিয়ে ভূমধ্যসাগরে উপচে পড়বে যার মধ্যে আরাল সাগর, কাস্পিয়ান সাগর ও কৃষ্ণসাগর অন্তর্ভুক্ত থাকবে। সাগর এর ফলে সেলেঙ্গা নদী ও বৈকাল হ্রদ থেকে জল প্রায়  পথ জুড়ে প্রবাহিত হত, যা আজকের যেকোন নদীর গতিপথের তুলনায় যথেষ্ট দীর্ঘ।

হ্রদের চিত্র এবং বর্ণনার পাশাপাশি অনুমানিত নিষ্কাশন নিদর্শনের জন্য ম্যাঙ্গেরুড এট আল দেখুন (২০০৪)।

তথ্যসূত্র

সাইবেরিয়ার ইতিহাস
হিমবিজ্ঞান
অ্যালেক জুলিয়ান টিন্ডেল-বিস্কো

রিয়ার অ্যাডমিরাল অ্যালেক টিন্ডেল-বিস্কো ওবিই (১০ আগস্ট ১৯০৬ - ২৬ এপ্রিল ১৯৯৭) নৌ প্রকৌশলী ও ব্রিটিশ রয়্যাল নেভির একজন সিনিয়র অফিসার ছিলেন।

রাজকীয় নৌবাহিনীর এইচএমএস ভ্যানগার্ডের জন্য নির্মিত সবচেয়ে বড় ও শেষ যুদ্ধজাহাজের নকশায় তিনি অগ্রণী ভূমিকা পালন করেছিলেন। এর কয়েকবছর পর যখন যুক্তরাজ্য-ভিত্তিক অটো প্রস্তুতকারক একটি নতুন মডেল হিসেবে এরনাম স্ট্যান্ডার্ড ভ্যানগার্ড রাখতে চেয়েছিল, তখন টিন্ডেল-বিস্কো তাদের এটি করার অনুমতি দেওয়া উচিত কিনা সে সিদ্ধান্তের সাথে জড়িত ছিলেন।

জীবনী 
অ্যালেক জুলিয়ান টিন্ডেল-বিস্কো ইংল্যান্ডের দক্ষিণ-পশ্চিমে নর্থ পেথারটন (ব্রিজওয়াটার, সমারসেট)-এ জন্মগ্রহণ করেন, তিনি লেফটেন্যান্ট কর্নেলের দুই পুত্রের মধ্যে বড়। তার বাবা টিন্ডেল-বিস্কো (১৮৭২-১৯৬৯) ও মা এমিলি বিট্রিস ডাফের (১৮৮৩-১৯৭৬)।

তিনি রয়্যাল নেভাল কলেজ, অসবোর্ন এবং ডার্টমাউথ থেকে শিক্ষা লাভ করেন এবং ১৯২০ সালে একজন নৌ প্রকৌশলী হিসেবে ব্রিটিশ রাজকীয় নৌবাহিনীতে প্রবেশ করেন। তিনি দ্বিতীয় বিশ্বযুদ্ধের সময় এবং এর পরেও নৌবাহিনীতে দায়িত্ব পালন করেন, ১৯৪৯ সালে ক্যাপ্টেন পদে উন্নীত হন ও "রিয়ার অ্যাডমিরাল" হিসাবে তার পেশাদার কর্মজীবনের সমাপ্তি ঘটে।

ফেব্রুয়ারী ১৯৩৯ থেকে এপ্রিল ১৯৪০ এর মধ্যে তিনি "এইচএমএস প্রেসিডেন্ট" হিসাবে চিহ্নিত অনশোর সুবিধায় বিমান রক্ষণাবেক্ষণ ও মেরামত বিষয়ক অ্যাডমিরালটি বিভাগে নিযুক্ত ছিলেন।

তথ্যসূত্র 

অফিসার্স অব দি অর্ডার অব দ্য ব্রিটিশ এম্পায়ার
১৯৯৭-এ মৃত্যু
১৯০৬-এ জন্ম
মাতিয়াস ভিনিয়া

মাতিয়াস নিকোলাস ভিনিয়া সুস্পেরেগুই (, ; জন্ম: ৯ নভেম্বর ১৯৯৭; মাতিয়াস ভিনিয়া নামে সুপরিচিত) হলেন একজন উরুগুয়েয়ীয় পেশাদার ফুটবল খেলোয়াড়। তিনি বর্তমানে ইতালীয় ক্লাব রোমা এবং উরুগুয়ে জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় অথবা বাম পার্শ্বীয় মধ্যমাঠের খেলোয়াড় হিসেবে খেলেন।

২০১৬ সালে, ভিনিয়া উরুগুয়ে অনূর্ধ্ব-১৭ দলের হয়ে উরুগুয়ের বয়সভিত্তিক পর্যায়ে অভিষেক করেছিলেন। প্রায় দুই বছর যাবত উরুগুয়ের বয়সভিত্তিক দলের হয়ে খেলার পর, তিনি ২০১৯ সালে উরুগুয়ের হয়ে আন্তর্জাতিক পর্যায়ে অভিষেক করেছেন; উরুগুয়ের জার্সি গায়ে তিনি এপর্যন্ত ২৬ ম্যাচে অংশগ্রহণ করেছেন।

প্রারম্ভিক জীবন
মাতিয়াস নিকোলাস ভিনিয়া সুস্পেরেগুই ১৯৯৭ সালের ৯ই নভেম্বর তারিখে উরুগুয়ের এম্পালমে ওলমোসে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
ভিনিয়া কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ১০ই নভেম্বর তারিখে ঘোষিত উরুগুয়ের ২৬ সদস্যের চূড়ান্ত দলে স্থান পেয়েছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ

 
 
 
 

১৯৯৭-এ জন্ম
জীবিত ব্যক্তি
উরুগুয়েয়ীয় ফুটবলার
ফুটবল রক্ষণভাগের খেলোয়াড়
উরুগুয়ের আন্তর্জাতিক ফুটবলার
২০২২ ফিফা বিশ্বকাপের খেলোয়াড়
আসোচাৎসিওনে স্পোর্তিভা রোমার খেলোয়াড়
সোসিয়েদাদে এস্পোর্তিভা পালমেইরাসের খেলোয়াড়
২০২১ কোপা আমেরিকার খেলোয়াড়
উরুগুয়েয়ীয় প্রবাসী ফুটবলার
ইতালিতে প্রবাসী ফুটবলার
উরুগুয়ের অনূর্ধ্ব-২০ আন্তর্জাতিক ফুটবলার
সেরিয়ে আ-এর খেলোয়াড়
কাম্পেওনাতো ব্রাজিলেইরো সেরিয়ে আ-এর খেলোয়াড়
উরুগুয়েয়ীয় প্রথম বিভাগের খেলোয়াড়
ইতালীয় বংশোদ্ভূত উরুগুয়েয়ীয় ব্যক্তি
ইতালিতে উরুগুয়েয়ীয় প্রবাসী ক্রীড়াবিদ
এএফসি বোর্নমাথের খেলোয়াড়
ইংল্যান্ডে উরুগুয়েয়ীয় প্রবাসী ক্রীড়াবিদ
২০২৪ কোপা আমেরিকার খেলোয়াড়
প্রিমিয়ার লিগের খেলোয়াড়
উয়েফা কনফারেন্স লিগ বিজয়ী খেলোয়াড়
ফুটবল ফুলব্যাক
উনিওনে স্পোর্তিভা সাসসুওলো কালচোর খেলোয়াড়
ফ্লামেঙ্গো রেগাতাস ক্লাবের খেলোয়াড়
বারেন্টস–কারা হিমচাদর

বারেন্টস–কারা হিমচাদর একটি হিমচাদর ছিল যা উইচসেলিয়ান হিমবাহের সময় বিদ্যমান ছিল। এর নামকরণ করা হয়েছে সংলগ্ন সমুদ্রসমূহ—বারেন্টস সাগর এবং কারা সাগরের নামানুসারে। এই হিমচাদরটি পেচোরা সাগর, বারেন্টস সাগরের দক্ষিণ-পূর্ব অংশ, নোভায়া জেমলিয়া এবং কারা সাগরকে ঢেকে দিয়েছিল, সম্ভবত উত্তরে সোয়ালবার্ড এবং ফ্রাঞ্জ জোসেফ ল্যান্ড পর্যন্ত পৌঁছেছিল। 

মহাদেশীয় অঞ্চলে, এটি উত্তর রাশিয়ান সমভূমি থেকে উত্তর সাইবেরিয়ান নিম্নভূমি পর্যন্ত বিস্তৃত ছিল। ৯০-৮০ হাজার বছর থেকে ৬০-৫০ হাজার বছর আগে, এই হিমচাদরের ফলে বরফ-ড্যামিংয়ের কারণে হ্রদ তৈরি হয়েছিল এবং উত্তর ইউরেশিয়ায় নদীর প্রবাহের উল্লেখযোগ্য পরিবর্তন ঘটেছিল; যেমন প্রধান নদী ইয়েনিসেই, ওব, পেচোরা এবং মেজেন এখন উত্তর দিকে প্রবাহিত হয়।

তথ্যসূত্র 

জলবিজ্ঞান
হিমচাদর

হিমবাহবিদ্যায়, একটি হিমচাদর হল হিমবাহী বরফের একটি ভর, যা আশেপাশের ভূখণ্ডকে ঢেকে রাখে এবং এর ক্ষেত্রফল  -এর বেশি হয়। এটি মহাদেশীয় হিমবাহ নামেও পরিচিত। শুধুমাত্র বর্তমান বরফ বা হিমচাদর অ্যান্টার্কটিকা ও গ্রীনল্যান্ডে রয়েছে; শেষ সর্বাধিক হিমযুগের শেষ হিম পর্যায়ে সময়, লরেন্টাইড আইস শীট উত্তর আমেরিকার বেশিরভাগ অংশ জুড়ে, উইচসেলিয়ান হিমচাদর উত্তর ইউরোপ এবং প্যাটাগোনিয়ান আইস শীট দক্ষিণ দক্ষিণ আমেরিকা জুড়ে বিস্তৃত ছিল।

হিমচাদর বরফের তাক বা আলপাইন হিমবাহের চেয়ে বড়। যে সকল বরফের ভর  -এর কম এলাকাকে ঢেকে রাখে তাদের বরফের টুপি বলা হয়। একটি বরফ বা হিমটুপি সাধারণত তার পরিধির চারপাশে হিমবাহের একটি শ্রেণিকে বরফের যোগান দিয়ে থাকে।

ভূ-পৃষ্ঠ ঠান্ডা হলেও, ভূ-তাপীয় তাপের কারণে হিমচাদর গোড়া সাধারণত উষ্ণ হয়। জায়গাগুলিতে, গলে যায় ও গলিত জল হিমচাদরকে পিচ্ছিল করে, যাতে এটি আরও দ্রুত প্রবাহিত হয়। এই প্রক্রিয়াটি হিমচাদরে দ্রুত প্রবাহিত চ্যানেল তৈরি করে — এগুলো বরফের স্রোত নামে পরিচিত।

তথ্যসূত্র

আরও পড়ুন

বহিঃসংযোগ
 জাতিসংঘের পরিবেশ কর্মসূচি: বরফ ও তুষার জন্য গ্লোবাল আউটলুক
 http://www.nasa.gov/vision/earth/environment/ice_sheets.html 

জলবায়ু পরিবর্তনের প্রভাব
হিমবিজ্ঞান
বরফ
হিমবস্তু
হিমযুগ

একটি হিমযুগ বা বরফ যুগ হল পৃথিবীর পৃষ্ঠ ও বায়ুমণ্ডলের তাপমাত্রা হ্রাসের একটি দীর্ঘ সময়, যার ফলে মহাদেশীয় ও মেরু হিমচাদরে ও আলপাইন হিমবাহের উপস্থিতি বা প্রসারণ ঘটে। পৃথিবীর জলবায়ু হিমযুগ বা বরফ যুগ ও হিমবাহহীন গ্রিনহাউস সময়কালের মধ্যে পরিবর্তিত হয়। পৃথিবী বর্তমানে চতুর্মুখী হিমবাহে রয়েছে। হিমযুগ বা বরফ যুগের মধ্যে ঠাণ্ডা জলবায়ুর স্বতন্ত্র সময়কালকে হিম পর্যায় (বা বিকল্পভাবে, হিমবাহী, হিমায়ন, হিমবাহ পর্যায় বা বরফ যুগসমূহ) এবং হিমযুগ বা বরফ যুগের মধ্যে বিরতিহীন উষ্ণ সময়কালকে আন্তঃহিম পর্যায় বা ইন্টারস্টেডিয়াল বলা হয়।

হিমবিদ্যায়, হিমযুগ বা বরফযুগ বলতে উত্তর ও দক্ষিণ গোলার্ধে বিস্তৃত বরফের চাদরের উপস্থিতি বোঝায়। এই সংজ্ঞা অনুসারে, পৃথিবী বর্তমানে একটি আন্তঃহিম পর্যায় "হলোসিন"-এর মধ্যে রয়েছে। পৃথিবীর মহাসাগর ও বায়ুমণ্ডলে যে পরিমাণ নৃতাত্ত্বিক গ্রীনহাউস গ্যাস নির্গত হয় তা পরবর্তী ৫,০০,০০০ বছরের জন্য পরবর্তী হিমবাহ কালকে প্রতিরোধ করার পূর্বাভাস দেওয়া হয়েছে, যা অন্যথায় প্রায় ৫০,০০০ বছরের মধ্যে শুরু হবে এবং সম্ভবত আরও হিমবাহ চক্রের পরে।

তথ্যসূত্র

বরফ যুগ
জলবায়ু পরিবর্তনশীলতা ও পরিবর্তনের ইতিহাস
হিমবিজ্ঞান
বৃহৎ হ্রদসমূহের ভূতাত্ত্বিক ইতিহাস
বিজ্ঞানের ইতিহাস
জলবায়ু পরিবর্তনের ইতিহাস
দ্য গ্রিন ম্যানুয়েলা

দ্য গ্রিন ম্যানুয়েলা () ১৯২৩ সালের একটি জার্মান নির্বাক নাট্য চলচ্চিত্র যা পরিচালনা করেছেন ইভাল্ড আন্দ্রে ডুপন্ট ও এতে অভিনয় করেছেন লুসি ল্যাবাস, জোসেফ উইন্টার এবং গ্রেট বার্গার। চলচ্চিত্রটি ক্লারা রাটজকারের একটি উপন্যাস অবলম্বনে নির্মিত। একজন জিপসি নর্তকী স্পেনের কিছু চোরাকারবারীর সাথে জড়িয়ে পড়ে চলচ্চিত্রের গল্পটি কারমেনকে অনুসরণ করে। ডুপন্ট প্রথমবারের মতো সিনেমাটোগ্রাফার ওয়ার্নার ব্র্যান্ডেস ও শিল্প পরিচালক আলফ্রেড জঙ্গের সাথে কাজ করেছিলেন যারা তার সাথে গুরুত্বপূর্ণ সহযোগী হয়েছিলেন। এই চলচ্চিত্রের পোস্টারে দেখা যায় রাশিয়ান পরিচালক ডিজিগা ভার্তোভের চলচ্চিত্র ম্যান উইথ এ মুভি ক্যামেরা (১৯২৯) সর্বহারা নামের একটি থিয়েটারে চলছে। এটি পশ্চিমা কাল্পনিক চলচ্চিত্রের প্রতি ভার্টোভের অবজ্ঞার প্রতীক।

শ্রেষ্ঠাংশে 

 ম্যানুয়েলার চরিত্রে লুসি ল্যাবাস
 কার্লোস লরেন্টের চরিত্রে জোসেফ উইন্টার
 ফ্রাউ গাজুল চরিত্রে গ্রেট বার্জার
 জুয়ান লোরেন্টের চরিত্রে কালমান জ্যাটোনি
 কাউন্ট হেনরি ডি'আমিরনের চরিত্রে অ্যাঞ্জেলো ফেরারি
 পেড্রো চরিত্রে আর্থার বার্গেন
 লিওকাডিয়া বারবোজা চরিত্রে লিডিয়া পোটেচিনা
 আলফ্রেডো চরিত্রে লুই রালফ
 ভিনসেন্ট ডেলানো চরিত্রে জিও বার্গাল
 ওল্ড ম্যান লরেন্টের চরিত্রে ফ্রাঞ্জ গ্রোস
 টোনিয়া লরেন্ট চরিত্রে আরি আনজো
 ব্রিটো চরিত্রে উইলিয়াম ডিটারলে
 সার্জেন্ট হিসেবে জর্জিও ডি জিওরগেটি

তথ্যসূত্র

বহিঃসংযোগ 

 

জার্মান নাট্য চলচ্চিত্র
১৯২৩-এর চলচ্চিত্র
জার্মান নির্বাক নির্বাচিত চলচ্চিত্র
১৯২৩-এর নাট্য চলচ্চিত্র